Ellen Pompeová

Ellen Kathleen Pompeová (* 10. november 1969, Everett, Massachusetts, USA) je americká herečka, známa predovšetkým ako Meredith Grey zo seriálu Klinika Grace.

 Biografia 
 Začiatky 
Ellen Pompeová sa narodila v Everette (Massachusetts) otcovi Josephovi, obchodníkovi a matke Kathleen. Pompeová má írsko-taliansky pôvod a katolícku výchovu. Jej starý otec sa narodil v Gesualde, v  talianskej provincii Avellino. Jej matka zomrela na predávkovanie, keď mala štyri roky. Krátko po jej smrti sa Ellenin otec znovu oženil.

Viac ako dva roky pracovala ako barmanka v Miami, kde stretla svojho neskoršieho priateľa, módneho fotografa Andrewa Rosenthala. V roku 1996 robila barmanku v SoHo Bar & Grill v newyorskej štvrti Upper West Side, kde ju objavil agent a ponúkol jej prácu v reklame. Neskôr sa objavila v reklame pre Citibank a L'Oréal. Jej kariéra začala malými úlohami v seriáloch Strangers with Candy a Zákon a poriadok a v niekoľkých filmoch.

Kariéra	
S odhodlaním uspieť v herectve, Pompeová sa presťahovala v roku 2001 do Los Angeles, kde si ju o rok neskôr vybral režisér Brad Silberling do svojho filmu Polnočná míľa. Neskôr sa objavila vo filme Daredevil po boku Bena Afflecka v úlohe Karen Page, ale väčšina jej scén bola vystrihnutá. V rokoch 2002 a 2003 sa objavila vo filmoch Chyť ma, ak to dokážeš a Mladosť v ťahu. V televízii si zahrala v dvoch epizódach v seriáli Zákon a poriadok a v jednej epizóde Priateľov. Vo filme Večný svit nepoškvrnenej mysle z roku 2004 hrá Naomi, bývalú priateľku hlavného hrdinu Joela Barisha. Hoci jej scény boli vystrihnuté z filmu,bola vďačná, že režisér Michel Gondry si vybral do filmu práve ju.

Ellen Pompeová sa do povedomia divákov dostala vďaka jej prvej hlavnej roli v seriáli televízie ABC Klinika Grace, kde hrá Meredith Gray, chirurgickú stážistku v prestížnej nemocnici. V roku 2007 bola Ellen nominovaná na Zlatý glóbus za najlepší herecký výkon v seriáli. V roku 2008 podpísala novú zmluvu, ktorá jej zaručuje plat 200.000 dolárov za jednu epizódu a účinkovanie v seriáli do siedmej série.

 Osobný život 
Ellen Pompeová sa 9. novembra 2007 vydala v New Yorku za hudobného producenta Christophera Iveryho. Svedkom im bol starosta Michael Bloomberg. Ellen a Christopher sa spoznali v roku 2003, kedy ich zoznámili ich spoloční priatelia a začali spolu chodiť o šesť mesiacov neskôr. Neskôr zistili, že vyrastali v Bostone len 10 míľ od seba. V súčasnosti žijú v Los Angeles.

 Filmografia 
 Filmy 
RokOriginálny názovSlovenský názovÚloha19998 ½ x 11personalistkaComing Soon2000Eventual WifeBeth In the WeedsMartha2002Moonlight MilePolnočná míľaBertie KnoxCatch Me If You CanChyť ma, ak to dokážešMarci 2003Old SchoolMladosť v ťahuNicoleDaredevilDaredevilKaren PageUndermindFlynn2004Nobody's PerfectVeronicaArt HeistUmenie kradnúťSandra WalkerEternal Sunshine of the Spotless MindVečný svit nepoškvrnenej mysleNaomi2005Life of the PartyPhoebe Elgin

 Seriály 
RokOriginálny názovSlovenský názovÚlohaEpizóda1996Law & OrderZákon a poriadokJenna WeberSavior (Záchranca)1999Strangers With CandyLizzie AbramsFeather in the Storm 2000Law & OrderZákon a poriadokLaura KendrickFools for Love (Zbláznení)Get RealNina AdlerHistory Lessons (Lekcie dejepisu)2001The Job21. okrsokSueAnger (Hnev)Strong MedicineKrižovatky medicínyQuincy Dunne Wednesday Night Fever (Horúčka stredajšej noci)2004FriendsPriateliaMissy GoldbergThe One Where the Stripper Cries (O plačúcom striptérovi)2005 - súčasnosťGrey's AnatomyKlinika GraceMeredith Greyvšetky

 Externé odkazy 



 Ellen Pompeo na FDb.cz
Fan site 

Kategória:Filmové herečky USA
Kategória:Televízne herečky USA
Kategória:Osobnosti z Massachusetts